cyanic-selkie/wikianc huggingface dataset:
कश्मीर
काश्मीर (कश्मीरी : (नस्तालीक़), कऺशीर (देवनागरी) ) जम्मू - कश्मीर का उत्तरी भौगोलिक क्षेत्र है।  1846 में, पहले एंग्लो-सिख युद्ध में सिख की हार के बाद, और अमृतसर की सन्धि के तहत ब्रिटिश से क्षेत्र की खरीद पर, जम्मू के राजा, गुलाब सिंह, कश्मीर के नए शासक बने। उनके वंशजों का शासन, ब्रिटिश क्राउन की सर्वोपरि (अधिराजस्व) के तहत हुआ जो 1947 में भारत के विभाजन तक चला।  ब्रिटिश भारतीय साम्राज्य की पूर्व रियासत अब एक विवादित क्षेत्र बन गया, जिसे अब तीन देशों द्वारा प्रशासित किया जाता है: भारत, पाकिस्तान और चीन।
कश्मीर का नाम और व्युत्पत्ति सप्तर्षि महर्षि कश्यप से जुड़ा है। कश्मीर एक मुस्लिमबहुल क्षेत्र है।
व्युत्पत्ति
निलामाता पुराण घाटी के जल से उत्पत्ति का वर्णन करता है, एक प्रमुख भू-भूवैज्ञानिकों द्वारा पुष्टि की गई तथ्य, और यह दर्शाता है कि जमीन का नाम कितना
इतिहास
बुर्ज़होम पुरातात्विक स्थल (श्रीनगर के उत्तरपश्चिम में 16 किलोमीटर (9.9 मील) स्थित) में पुरातात्विक उत्खनन ने 3,000 ईसा पूर्व और 1,000 ईसा पूर्व के बीच सांस्कृतिक महत्त्व के चार चरणों का खुलासा किया है। अवधि I और II नवपाषाण युग का प्रतिनिधित्व करते हैं; अवधि ईएलआई मेगालिथिक युग (बड़े पैमाने पर पत्थर के मेन्शर और पहिया लाल मिट्टी के बर्तनों में बदल गया); और अवधि IV प्रारंभिक ऐतिहासिक अवधि (उत्तर-महापाषाण काल) से संबंधित है। प्राचीनकाल में कश्मीर हिन्दू और बौद्ध संस्कृतियों का पालना रहा है। माना जाता है कि यहाँ पर भगवान शिव की पत्नी देवी सती रहा करती थीं और उस समय ये वादी पूरी पानी से ढकी हुई थी। यहाँ एक राक्षस नाग भी रहता था, जिसे वैदिक ऋषि कश्यप और देवी सती ने मिलकर हरा दिया और ज़्यादातर पानी वितस्ता (झेलम) नदी के रास्ते बहा दिया। इस तरह इस जगह का नाम सतीसर से कश्मीर पड़ा। इससे अधिक तर्कसंगत प्रसंग यह है कि इसका वास्तविक नाम कश्यपमर (अथवा कछुओं की झील) था। इसी से कश्मीर नाम निकला।
कश्मीर का अच्छा-ख़ासा इतिहास कल्हण के ग्रन्थ राजतरंगिणी से (और बाद के अन्य लेखकों से) मिलता है। प्राचीन काल में यहाँ हिन्दू आर्य राजाओं का राज था।
मौर्य सम्राट अशोक और कुषाण सम्राट कनिष्क के समय कश्मीर बौद्ध धर्म और संस्कृति का मुख्य केन्द्र बन गया। पूर्व-मध्ययुग में यहाँ के चक्रवर्ती सम्राट ललितादित्य ने एक विशाल साम्राज्य क़ायम कर लिया था। कश्मीर संस्कृत विद्या का विख्यात केन्द्र रहा।
कश्मीर शैवदर्शन भी यहीं पैदा हुआ और पनपा। यहाँ के महान मनीषीयों में पतञ्जलि, दृढबल, वसुगुप्त, आनन्दवर्धन, अभिनवगुप्त, कल्हण, क्षेमराज आदि हैं। यह धारणा है कि विष्णुधर्मोत्तर पुराण एवं योग वासिष्ठ यहीं लिखे गये।
1947 और 1948
रणबीर सिंह के पोते महाराज हरि सिंह, जो 1925 में कश्मीर के सिंहासन पर चढ़े थे, 1947 में उपमहाद्वीप के ब्रिटिश शासन और ब्रिटिश भारतीय साम्राज्य के बाद के नए स्वतन्त्र डोमिनियन ऑफ़ इण्डिया और डोमिनियन के पाकिस्तान विभाजन के बाद राज करने वाले सम्राट थे।  1948 के अन्तिम दिनों में संयुक्त राष्ट्र के तत्वावधान में युद्ध विराम पर सहमति बनी। हालाँकि, जब से संयुक्त राष्ट्र द्वारा जनमत संग्रह की माँग की गई, भारत और पाकिस्तान के बीच सम्बन्धों में खटास नहीं आई, [73] और अन्ततः 1965 और 1999 में कश्मीर पर दो और युद्ध हुए।
वर्तमान स्थिति और राजनीतिक विभाजन
भारत के पास जम्मू और कश्मीर की पूर्व रियासत के लगभग आधे क्षेत्र पर नियन्त्रण है, जिसमें जम्मू और कश्मीर और लद्दाख शामिल हैं, जबकि पाकिस्तान एक तिहाई क्षेत्र को नियन्त्रित करता है, जो दो वास्तविक प्रान्तों, आज़ाद कश्मीर और गिलगित-बल्तिस्तान में विभाजित है। पहले ही राज्य, जम्मू और कश्मीर और लद्दाख के कुछ हिस्सों को भारत द्वारा 5 अगस्त 2019 से केन्द्र शासित प्रदेशों के रूप में प्रशासित किया जाता है, राज्य की सीमित स्वायत्तता और द्विभाजन के निरसन के बाद।
कश्मीर की पूर्व रियासत का पूर्वी क्षेत्र भी एक सीमा विवाद में शामिल है, जो 19वीं शताब्दी के अन्त में शुरू हुआ और 21वीं सदी में जारी रहा। हालाँकि कश्मीर की उत्तरी सीमाओं पर ग्रेट ब्रिटेन, अफगानिस्तान और रूस के बीच कुछ सीमा समझौतों पर हस्ताक्षर किए गए थे, चीन ने कभी भी इन समझौतों को स्वीकार नहीं किया और 1949 की कम्युनिस्ट क्रांति के बाद चीन की आधिकारिक स्थिति नहीं बदली, जिसने पीपल्स रिपब्लिक ऑफ़ चाइना की स्थापना की। 1950 के दशक के मध्य तक चीनी सेना लद्दाख के उत्तर-पूर्वी हिस्से में प्रवेश कर चुकी थी।
यह क्षेत्र तीन देशों के बीच एक क्षेत्रीय विवाद में विभाजित है: पाकिस्तान उत्तर-पश्चिमी भाग (उत्तरी क्षेत्र और कश्मीर) को नियन्त्रित करता है, भारत मध्य और दक्षिणी भाग (जम्मू और कश्मीर) और लद्दाख को नियन्त्रित करता है, और पीपुल्स रिपब्लिक ऑफ़ चाइना पूर्वोत्तर भाग को नियंत्रित करता है। अक्साई चिन एण्ड द ट्रांस काराकोरम ट्रैक्ट)। भारत सियाचिन ग्लेशियर क्षेत्र के अधिकांश हिस्से को नियंत्रित करता है, जिसमें साल्टोरो रिज पास भी शामिल है, जबकि पाकिस्तान सॉल्टोरो रिज के दक्षिण-पश्चिम में निचले क्षेत्र को नियन्त्रित करता है। भारत विवादित क्षेत्र के 101338 km2 को नियन्त्रित करता है, पाकिस्तान 85846 km2 को नियन्त्रित करता है, और पीपुल्स रिपब्लिक ऑफ़ चाइना शेष 37555 km2 को नियंत्रित करता है।
जम्मू और आज़ाद कश्मीर पीर पंजाल रेंज के बाहर स्थित हैं, और क्रमशः भारतीय और पाकिस्तानी नियन्त्रण में हैं। ये आबादी वाले क्षेत्र हैं। गिलगित-बाल्टिस्तान, जिसे पहले उत्तरी क्षेत्र के रूप में जाना जाता था, चरम उत्तर में प्रदेशों का एक समूह है, जो काराकोरम, पश्चिमी हिमालय, पामीर और हिन्दू कुश पर्वतमाला से घिरा है। गिलगित शहर में अपने प्रशासनिक केन्द्र के साथ, उत्तरी क्षेत्र 72,971 km2 के क्षेत्र को कवर करते हैं और 1 मिलियन (10 लाख) की अनुमानित आबादी रखते हैं।
यद्यपि ये क्षेत्र अपने-अपने दावेदारों द्वारा प्रशासित हैं, लेकिन न तो भारत और न ही पाकिस्तान ने औपचारिक रूप से दूसरे द्वारा दावा किए गए क्षेत्रों के उपयोग को मान्यता दी है। भारत उन क्षेत्रों पर दावा करता है, जिसमें 1963 में ट्रांस काराकोरम ट्रैक्ट में पाकिस्तान द्वारा चीन को "सीडेड" क्षेत्र शामिल किया गया था, जो उसके क्षेत्र का एक हिस्सा है, जबकि पाकिस्तान अक्साई चिन और ट्रांस-काराकोरम ट्रैक्ट को छोड़कर पूरे क्षेत्र का दावा करता है। दोनों देशों ने इस क्षेत्र पर कई घोषित युद्ध लड़े हैं। १९४७ का भारत-पाक युद्ध ने आज की उबड़-खाबड़ सीमाओं की स्थापना की, जिसमें पाकिस्तान ने कश्मीर का एक तिहाई हिस्सा रखा, और भारत ने एक-आध, संयुक्त राष्ट्र द्वारा स्थापित नियन्त्रण रेखा के साथ। १९६५ का भारत-पाक युद्ध के परिणामस्वरूप गतिरोध और संयुक्त राष्ट्र के बीच युद्ध विराम हुआ।
भूगोल
ये ख़ूबसूरत भूभाग मुख्यतः झेलम नदी की घाटी (वादी) में बसा है। भारतीय कश्मीर घाटी में छः ज़िले हैं : श्रीनगर, बड़ग़ाम, अनन्तनाग, पुलवामा, बारामुला और कुपवाड़ा। कश्मीर हिमालय पर्वती क्षेत्र का भाग है। जम्मू खण्ड से और पाकिस्तान से इसे पीर-पंजाल पर्वत-श्रेणी अलग करती है। यहाँ कई सुन्दर सरोवर हैं, जैसे डल, वुलर और नगीन। यहाँ का मौसम गर्मियों में सुहावना और सर्दियों में बर्फीला होता है। इस प्रदेश को धरती का स्वर्ग कहा गया है। एक नहीं कई कवियों ने बार बार कहा है :
(फ़ारसी में मुग़ल बादशाह जहाँगीर के शब्द)
प्राचीन कथा
स्थानीय लोगों का विश्वास है कि इस विस्तृत घाटी के स्थान पर कभी मनोरम झील थी जिसके तट पर देवताओं का वास था। एक बार इस झील में ही एक असुर कहीं से आकर बस गया और वह देवताओं को सताने लगा। त्रस्त देवताओं ने ऋषि कश्यप से प्रार्थना की कि वह असुर का विनाश करें। देवताओं के आग्रह पर ऋषि ने उस झील को अपने तप के बल से रिक्त कर दिया। इसके साथ ही उस असुर का अन्त हो गया और उस स्थान पर घाटी बन गई। कश्यप ऋषि द्वारा असुर को मारने के कारण ही घाटी को कश्यप मार कहा जाने लगा। यही नाम समयान्तर में कश्मीर हो गया। निलमत पुराण में भी ऐसी ही एक कथा का उल्लेख है। कश्मीर के प्राचीन इतिहास और यहाँ के सौंदर्य का वर्णन कल्हण रचित राज तरंगिनी में बहुत सुन्दर ढंग से किया गया है। वैसे इतिहास के लम्बे कालखण्ड में यहाँ मौर्य, कुषाण, हूण, करकोटा, लोहरा, मुगल, अफगान, सिख और डोगरा राजाओं का राज रहा है। कश्मीर सदियों तक एशिया में संस्कृति एवं दर्शन शास्त्र का एक महत्वपूर्ण केन्द्र रहा और सूफी सन्तों का दर्शन यहाँ की सांस्कृतिक विरासत का महत्वपूर्ण हिस्सा रहा है।
मध्ययुग में मुस्लिम आक्रान्ता कश्मीर पर क़ाबिज़ हो गये। कुछ मुसल्मान शाह और राज्यपाल (जैसे शाह ज़ैन-उल-अबिदीन) हिन्दुओं से अच्छा व्यवहार करते थे पर कई (जैसे सुल्तान सिकन्दर बुतशिकन) ने यहाँ के मूल कश्मीरी हिन्दुओं को मुसल्मान बनने पर, या राज्य छोड़ने पर या मरने पर मजबूर कर दिया। कुछ ही सदियों में कश्मीर घाटी में मुस्लिम बहुमत हो गया। मुसल्मान शाहों में ये बारी बारी से अफ़ग़ान, कश्मीरी मुसल्मान, मुग़ल आदि वंशों के पास गया। मुग़ल सल्तनत गिरने के बाद से सिख महाराजा रणजीत सिंह के राज्य में शामिल हो गया। कुछ समय बाद जम्मू के हिन्दू डोगरा राजा गुलाब सिंह डोगरा ने ब्रिटिश लोगों के साथ सन्धि करके जम्मू के साथ साथ कश्मीर पर भी अधिकार कर लिया (जिसे कुछ लोग कहते हैं कि कश्मीर को ख़रीद लिया)। डोगरा वंश भारत की आज़ादी तक कायम रहा।
प्रसिद्ध उत्पाद
कश्मीर से कुछ यादगार वस्तुएँ ले जानी हों तो यहां कई सरकारी एम्पोरियम हैं। अखरोट की लकड़ी के हस्तशिल्प, पेपरमेशी के शो-पीस, लेदर की वस्तुएँ, कालीन, पश्मीना एवं जामावार शाल, केसर, क्रिकेट बैट और सूखे मेवे आदि पर्यटकों की खरीदारी की खास वस्तुएँ हैं। लाल चौक क्षेत्र में हर तरह के शॉपिंग केन्द्र है। खानपान के शौकीन पर्यटक कश्मीरी भोजन का स्वाद जरूर लेना चाहेंगे। बाजवान कश्मीरी भोजन का एक खास अंदाज है। इसमें कई कोर्स होते है जिनमें रोगन जोश, तबकमाज, मेथी, गुस्तान आदि डिश शामिल होती है। स्वीट डिश के रूप में फिरनी प्रस्तुत की जाती है। अन्त में कहवा अर्थात कश्मीरी चाय के साथ वाजवान पूर्ण होता है।
कश्मीरी लोग
भारत की आज़ादी के समय कश्मीर की वादी में लगभग 15 % हिन्दू थे और बाकी मुसल्मान। आतंकवाद शुरू होने के बाद आज कश्मीर में सिर्फ़ 4 % हिन्दू बाकी रह गये हैं, यानि कि वादी में 96 % मुस्लिम बहुमत है। ज़्यादातर मुसल्मानों और हिन्दुओं का आपसी बर्ताव भाईचारे वाला ही होता है। कश्मीरी लोग खुद काफ़ी खूबसूरत खूबसूरत होते है
संस्कृति
यहाँ की सूफ़ी-परम्परा बहुत विख्यात है, जो कश्मीरी इस्लाम को परम्परागत शिया और सुन्नी इस्लाम से थोड़ा अलग और हिन्दुओं के प्रति सहिष्णु बना देती है। कश्मीरी हिन्दुओं को कश्मीरी पण्डित कहा जाता है और वो सभी ब्राह्मण माने जाते हैं। सभी कश्मीरियों को कश्मीर की संस्कृति, यानि कि कश्मीरियत पर बहुत नाज़ है। वादी-ए-कश्मीर अपने चिनार के पेड़ों, कश्मीरी सेब, केसर (ज़ाफ़रान, जिसे संस्कृत में काश्मीरम् भी कहा जाता है), पश्मीना ऊन और शॉलों पर की गयी कढ़ाई, गलीचों और देसी चाय (कहवा) के लिये दुनिया भर में मशहूर है। यहाँ का सन्तूर भी बहुत प्रसिद्ध है। आतंकवाद से बशक इन सभी को और कश्मीरियों की खुशहाली को बहद धक्का लगा है। कश्मीरी व्यंजन भारत भर में बहुत ही लज़ीज़ माने जाते हैं!मुसल्मानों के (मांसाहारी) व्यंजन हैं : कई तरह के कबाब और कोफ़्ते, रिश्ताबा, गोश्ताबा, इत्यादि। परम्परागत कश्मीरी दावत को वाज़वान कहा जाता है। कहते हैं कि हर कश्मीरी की ये ख्वाहिश होती है कि ज़िन्दगी में एक बार, कम से कम, अपने दोस्तों के लिये वो वाज़वान परोसे। कुल मिलाकर कहा जाये तो कश्मीर हिन्दू और मुस्लिम संस्कृतियों का अनूठा मिश्रण है।
मौसम
धरती का स्वर्ग कहा जाने वाला कश्मीर ग्रेट हिमालयन रेंज और पीर पंजाल पर्वत शृंखला के मध्य स्थित है। यहाँ की नैसर्गिक छटा हर मौसम में एक अलग रूप लिए नजर आती है। गर्मी में यहाँ हरियाली का आँचल फैला दिखता है, तो सेबों का मौसम आते ही लाल सेब बागान में झूलते नजर आने लगते हैं। सर्दियों में हर तरफ बर्फकी चादर फैलने लगती है और पतझड शुरू होते ही जर्द चिनार का सुनहरा सौंदर्य मन मोहने लगता है। पर्यटकों को सम्मोहित करने के लिए यहाँ बहुत कुछ है। शायद इसी कारण देश-विदेश के पर्यटक यहाँ खिंचे चले आते हैं। वैसे प्रसिद्ध लेखक थॉमस मूर की पुस्तक लैला रूख ने कश्मीर की ऐसी ही खूबियों का परिचय पूरे विश्व से कराया था।
विवाद
भारत की स्वतन्त्रता के समय हिन्दू राजा हरि सिंह यहाँ के शासक थे। शेख़ अब्दुल्ला के नेतृत्व में मुस्लिम कॉन्फ़्रेंस (बाद में नेशनल कॉन्फ्रेंस) उस समय कश्मीर की मुख्य राजनैतिक पार्टी थी। कश्मीरी पंडित, शेख़ अब्दुल्ला और राज्य के ज़्यादातर मुसल्मान कश्मीर का भारत में ही विलय चाहते थे। पर पाकिस्तान को ये बर्दाश्त ही नहीं था कि कोई मुस्लिम-बहुमत प्रान्त भारत में रहे (इससे उसके दो-राष्ट्र सिद्धान्त को ठेस लगती थी)। सो 1947-48 में पाकिस्तान ने कबाइली और अपनी छद्म सेना से कश्मीर में आक्रमण करवाया और क़ाफ़ी हिस्सा हथिया लिया। उस समय प्रधानमन्त्री जवाहरलाल नेहरु ने मोहम्मद अली जिन्ना से विवाद जनमत-संग्रह से सुलझाने की पेशक़श की, जिसे जिन्ना ने उस समय ठुकरा दिया क्योंकि उनको अपनी सैनिक कार्यवाही पर पूरा भरोसा था। महाराजा ने शेख़ अब्दुल्ला की सहमति से भारत में कुछ शर्तों के तहत विलय कर दिया। जब भारतीय सेना ने राज्य का काफ़ी हिस्सा बचा लिया और ये विवाद संयुक्त राष्ट्र में ले जाया गया तो संयुक्तराष्ट्र महासभा ने दो क़रारदाद (संकल्प) पारित किये : दोनो में से कोई भी संकल्प अभी तक लागू नहीं हो पाया है।
कश्मीर और जवाहरलाल नेहरू
वह सर्वविदित है कि पं॰ नेहरू तथा माउन्टबेटन के परस्पर विशेष सम्बन्ध थे, जो किसी भी भारतीय कांग्रेसी या मुस्लिम नेता के आपस में न थे। पण्डित नेहरू के प्रयासों से ही माउण्टबेटन को स्वतन्त्र भारत का पहला गर्वनर जनरल बनाया गया, जबकि जिन्ना ने माउण्टबेटन को पाकिस्तान का पहला गर्वनर जनरल मानने से साफ इन्कार कर दिया, जिसका माउण्टेबटन को जीवन भर अफसोस भी रहा। माउन्टबेटन मार्च 24, 1947 से जून 30, 1948 तक भारत में रहे। इन पन्द्रह महीनों में वह न केवल संवैधानिक प्रमुख रहे बल्कि भारत की महत्वपूर्ण नीतियों का निर्णायक भी रहे। पं॰ नेहरू उन्हें सदैव अपना मित्र, मार्गदर्शक तथा महानतम सलाहकार मानते रहे। वह भी पं॰ नेहरू को एक "शानदार", "सर्वदा विश्वसनीय" "कल्पनाशील" तथा "सैद्धान्तिक समाजवादी" मानते रहे।
कश्मीर के प्रश्न पर भी माउन्टबेटन के विचारों को पं॰ नेहरू ने अत्यधिक महत्त्व दिया। पं॰ नेहरू के शेख अब्दुल्ला के साथ भी गहरे सम्बन्ध थे। शेख अब्दुल्ला ने 1932 में अलीगढ़ मुस्लिम विश्वविद्यालय से एम॰एस॰सी॰ किया था। फिर वह श्रीनगर के एक हाईस्कूल में अध्यापक नियुक्त हुए, परन्तु अनुशासनहीनता के कारण स्कूल से हटा दिये गये। फिर वह कुछ समय तक ब्रिटिश सरकार से तालमेल बिठाने का प्रयत्न करते रहे। आखिर में उन्होंने 1932 में ही कश्मीर की राजनीति में अपना भाग्य आजमाना चाहा और "मुस्लिम क्फ्रोंंस" स्थापित की, जो केवल मुसलमानों के लिए थी। परन्तु 1939 में इसके द्वार अन्य पन्थों, मज़हबों के मानने वालों के लिए भी खोल दिए गए और इसका नाम "नेशनल कान्फ्रेंस" रख दिया तथा इसने पण्डित नेहरू के प्रजा मण्डल आन्दोलन से अपने को जोड़ लिया। शेख अब्दुल्ला ने 1940 में नेशनल क्फ्रोंंस के सम्मेलन में मुख्य अतिथि के रूप में पण्डित नेहरू को बुलाया था। शेख अब्दुल्ला से पं॰ नेहरू की अन्धी दोस्ती और भी गहरी होती गई। शेख अब्दुल्ला समय-समय पर अपनी शब्दावली बदलते रहे और पं॰ नेहरू को भी धोखा देते रहे। बाद में भी नेहरू परिवार के साथ शेख अब्दुल्ला के परिवार की यही दोस्ती चलती रही। श्रीमती इन्दिरा गांधी, राजीव गांधी और अब राहुल गांधी की दोस्ती क्रमश: शेख अब्दुल्ला, फारुख अब्दुल्ला तथा वर्तमान में उमर अब्दुल्ला से चल रही है।
महाराजा से कटु सम्बन्ध
दुर्भाग्य से कश्मीर के महाराजा हरि सिंह (1925-1947) से न ही शेख अब्दुल्ला के और न ही पण्डित नेहरू के सम्बन्ध अच्छे रह पाए। महाराजा कश्मीर शेख अब्दुल्ला की कुटिल चालों, स्वार्थी और अलगाववादी सोच तथा कश्मीर में हिन्दू-विरोधी रवैये से परिचित थे। वे इससे भी परिचित थे कि "क्विट कश्मीर आन्दोलन" के द्वारा शेख अब्दुल्ला महाराजा को हटाकर, स्वयं शासन संभालने को आतुर है। जबकि पं॰ नेहरू भारत के अन्तरिम प्रधानमन्त्री बन गए थे, तब एक घटना ने इस कटुता को और बढ़ा दिया था। शेख अब्दुल्ला ने श्रीनगर की एक कांफ्रेस में पण्डित नेहरू को आने का निमन्त्रण दिया था। इस कांफ्रेस में मुख्य प्रस्ताव था महाराजा कश्मीर को हटाने का। मजबूर होकर महाराजा ने पं॰ नेहरू से इस क्फ्रोंंस में न आने को कहा। पर न मानने पर पं॰ नेहरू को जम्मू में ही श्रीनगर जाने से पूर्व रोक दिया गया। पं॰ नेहरू ने इसे अपना अपमान समझा तथा वे इसे जीवन भर न भूले। पाकिस्तानी फौज व कबायली आक्रमण के समय राजा हरी सिंह को सबक सिखाने के उद्देश्य से नेहरु जी ने भारतीय सेना को भेजने में जानबूझ के देरी की, जिससे कश्मीर का दो तिहायी हिस्सा पाकिस्तान कब्ज़ाने में सफल रहा। इस घटना से शेख अब्दुल्ला को दोहरी प्रसन्नता हुई। इससे वह पं॰ नेहरू को प्रसन्न करने तथा महाराजा को कुपित करने में सफल हुआ।जिसके कारण अभी भी भारत और कश्मीर में विवाद हैं।
कश्मीरियत की भावना
पं. नेहरू का व्यक्तित्व यद्यपि राष्ट्रीय था परन्तु कश्मीर का प्रश्न आते ही वे भावुक हो जाते थे। इसीलिए जहां उन्होंने भारत में चौतरफा बिखरी 560 रियासतों के विलय का महान दायित्व सरदार पटेल को सौंपा, वहीं केवल कश्मीरी दस्तावेजों को अपने कब्जे में रखा। ऐसे कई उदाहरण हैं जब वे कश्मीर के मामले में केन्द्रीय प्रशासन की भी सलाह सुनने को तैयार न होते थे तत्कालीन विदेश सचिव वाई॰डी॰ गुणडेवीय का कथन था, "आप प्रधानमंत्री से कश्मीर पर बात न करें। कश्मीर का नाम सुनते ही वे अचेत हो जाते हैं।" प्रस्तुत लेख के लेखक का स्वयं का भी एक अनुभव है-1958 में मैं एक प्रतिनिधिमण्डल के साथ पं॰ नेहरू के निवास तीन मूर्ति गया। वहाँ स्कूल के बच्चों ने उनके सामने कश्मीर पर पाकिस्तान को चुनौती देते हुए एक गीत प्रस्तुत किया। इसमें "कश्मीर भला तू क्या लेगा?" सुनते ही पं॰ नेहरू तिलमिला गए तथा गीत को बीच में ही बन्द करने को कहा।
महाराजा की भारत-प्रियता
जिन्ना कश्मीर तथा हैदराबाद पर पाकिस्तान का आधिपत्य चाहते थे। उन्होंने अपने सैन्य सचिव को तीन बार महाराजा कश्मीर से मिलने के लिए भेजा। तत्कालीन कश्मीर के प्रधानमन्त्री काक ने भी उनसे मिलाने का वायदा किया था। पर महाराजा ने बार-बार बीमारी का बहाना बनाकर बातचीत को टाल दिया। जिन्ना ने गर्मियों की छुट्टी कश्मीर में बिताने की इजाजत चाही थी। परन्तु महाराजा ने विनम्रतापूर्वक इस आग्रह को टालते हुए कहा था कि वह एक पड़ोसी देश के गर्वनर जनरल को ठहराने की औपचारिकता पूरी नहीं कर पाएंगे। दूसरी ओर शेख अब्दुल्ला गद्दी हथियाने तथा इसे एक मुस्लिम प्रदेश (देश) बनाने को आतुर थे। पं॰ नेहरू भी अपमानित महसूस कर रहे थे। उधर माउण्टबेटन भी जून मास में तीन दिन कश्मीर रहे थे। शायद वे कश्मीर का विलय पाकिस्तान में चाहते थे, क्योंकि उन्होंने मेहरचन्द महाजन से कहा था कि "भौगोलिक स्थिति" को देखते हुए कश्मीर के पाकिस्तान का भाग बनना उचित है। इस समस्त प्रसंग में अत्यन्त महत्वपूर्ण भूमिका श्री गुरुजी (माधवराव सदाशिवराव गोलवलकर) ने निभाई। वे महाराजा कश्मीर से बातचीत करने 18 अक्टूबर को श्रीनगर पहुँचे। विचार-विमर्श के पश्चात महाराजा कश्मीर अपनी रियासत के भारत में विलय के लिए पूरी तरह पक्ष में हो गए थे।
नेहरू की भयंकर भूलें
जब षड्यंत्रों से बात नहीं बनी तो पाकिस्तान ने बल प्रयोग द्वारा कश्मीर को हथियाने की कोशिश की तथा अक्टूबर 22, 1947 को सेना के साथ कबाइलियों ने मुजफ्फराबाद की ओर कूच किया। लेकिन कश्मीर के नए प्रधानमन्त्री मेहरचन्द्र महाजन के बार-बार सहायता के अनुरोध पर भी भारत सरकार उदासीन रही। भारत सरकार के गुप्तचर विभाग ने भी इस सन्दर्भ में कोई पूर्व जानकारी नहीं दी। कश्मीर के ब्रिगेडियर राजेन्द्र सिंह ने बिना वर्दी के 250 जवानों के साथ पाकिस्तान की सेना को रोकने की कोशिश की तथा वे सभी वीरगति को प्राप्त हुए। आखिर 24 अक्टूबर को माउण्टबेटन ने "सुरक्षा कमेटी" की बैठक की। परन्तु बैठक में महाराजा को किसी भी प्रकार की सहायता देने का निर्णय नहीं किया गया। 26 अक्टूबर को पुन: कमेटी की बैठक हुई। अध्यक्ष माउन्टबेटन अब भी महाराजा के हस्ताक्षर सहित विलय प्राप्त न होने तक किसी सहायता के पक्ष में नहीं थे। आखिरकार 26 अक्टूबर को सरदार पटेल ने अपने सचिव वी॰पी॰ मेनन को महाराजा के हस्ताक्षर युक्त विलय दस्तावेज लाने को कहा। सरदार पटेल स्वयं वापसी में वी॰पी॰ मेनन से मिलने हवाई अड्डे पहुँचे। विलय पत्र मिलने के बाद 27 अक्टूबर को हवाई जहाज द्वारा श्रीनगर में भारतीय सेना भेजी गई।
'दूसरे, जब भारत की विजय-वाहिनी सेनाएं कबाइलियों को खदेड़ रही थीं। सात नवम्बर को बारहमूला कबाइलियों से खाली करा लिया गया था परन्तु पं॰ नेहरू ने शेख अब्दुल्ला की सलाह पर तुरन्त युद्ध विराम कर दिया। परिणामस्वरूप कश्मीर का एक तिहाई भाग जिसमें मुजफ्फराबाद, पुंछ, मीरपुर, गिलागित आदि क्षेत्र आते हैं, पाकिस्तान के पास रह गए, जो आज पाकिस्तान द्वारा "आजाद कश्मीर" के नाम से पुकारे जाते हैं।
तीसरे, माउन्टबेटन की सलाह पर पं॰ नेहरू एक जनवरी, 1948 को कश्मीर का मामला संयुक्त राष्ट्र संघ की सुरक्षा परिषद् में ले गए। सम्भवत: इसके द्वारा वे विश्व के सामने अपनी ईमानदारी छवि का प्रदर्शन करना चाहते थे तथा विश्वव्यापी प्रतिष्ठा प्राप्त करना चाहते थे। पर यह प्रश्न विश्व पंचायत में युद्ध का मुद्दा बन गया।
चौथी भयंकर भूल पं॰ नेहरू ने तब की जबकि देश के अनेक नेताआें के विरोध के बाद भी, शेख अब्दुल्ला की सलाह पर भारतीय संविधान में धारा 370 जुड़ गई। न्यायाधीश डी॰डी॰ बसु ने इस धारा को असंवैधानिक तथा राजनीति से प्रेरित बतलाया। डॉ॰ भीमराव अम्बेडकर ने इसका विरोध किया तथा स्वयं इस धारा को जोड़ने से मना कर दिया। इस पर प्रधानमन्त्री पं॰ नेहरू ने रियासत राज्यमन्त्री गोपाल स्वामी आयंगर द्वारा अक्टूबर 17, 1949 को यह प्रस्ताव रखवाया। इसमें कश्मीर के लिए अलग संविधान को स्वीकृति दी गई जिसमें भारत का कोई भी कानून यहां की विधानसभा द्वारा पारित होने तक लागू नहीं होगा। दूसरे शब्दों में दो संविधान, दो प्रधान तथा दो निशान को मान्यता दी गई। कश्मीर जाने के लिए परमिट की अनिवार्यता की गई। शेख अब्दुल्ला कश्मीर के प्रधानमन्त्री बने। वस्तुत: इस धारा के जोड़ने से बढ़कर दूसरी कोई भयंकर गलती हो नहीं सकती थी।
पांचवीं भयंकर भूल शेख अब्दुल्ला को कश्मीर का "प्रधानमन्त्री" बनाकर की। उसी काल में देश के महान राजनेता डॉ॰ श्यामा प्रसाद मुखर्जी ने दो विधान, दो प्रधान, दो निशान के विरुद्ध देशव्यापी आन्दोलन किया। वे परमिट व्यवस्था को तोड़कर श्रीनगर गए जहाँ जेल में उनकी हत्या कर दी गई। पं॰ नेहरू को अपनी गलती का अहसास हुआ, पर बहुत देर से। शेख अब्दुल्ला को कारागार में डाल दिया गया लेकिन पं॰ नेहरू ने अपनी मृत्यु से पूर्व अप्रैल, 1964 में उन्हें पुन: रिहा कर दिया।
बीकानेर की जलवायु
यहां की जलवायु सूखी, पंरतु अधिकतर अरोग्यप्रद है। गर्मी में अधिक गर्मी और सर्दी में अधिक सर्दी पडना यहां की विशेषता है। इसी कारण मई, जून और जुलाई मास में यहां लू (गर्म हवा) बहुत जोरों से चलती है, जिससे रेत के टीले उड़-उड़कर एक स्थान से दूसरे स्थान पर बन जाते हैं। उन दिनों सूर्य की धूप इतनी असह्महय हो जाती है कि यहां के निवासी दोपहर को घर से बाहर निकलते हुए भी भय खाते हैं। कभी-कभी गर्मी के बहुत बढ़ने पर आक़ाल मृत्यु भी हो जाती है। बहुधा लोग घरों के नीचे भाग में तहखाने बनवा लेते हैं, जो ठंडे रहते है और गर्मी की विशेषता होने पर वे उनमें चले जाते हैं। कड़ी भूमि की अपेक्षा रेत शीघ्रता से ठंड़ा हो जाता है। इसलिए गर्मी के दिनों में भी रात के समय यहां ठंडक रहती है। शीतकाल में यहां इतनी सर्दी पड़ती है कि पेड़ और पौधे बहुधा पाले के कारण नष्ट हो जाते है।
बीकानेर में रेगिस्तान की अधिकता होने के कारण कुएँ का बहुत अधिक महत्व है। जहां कहीं कुआँ खोदने की सुविधा हुई अथवा पानी जमा होने का स्थान मिला, आरंभ में वहां पर बस्ती बस गई। यही कारण है कि बीकानेर के अधिकांश स्थानों में नामों के साथ सर जुड़ा हुआ है, जैसे कोडमदेसर, नौरंगदेसर, लूणकरणसर आदि। इससे आशय यही है कि इस स्थान पर कुएं अथवा तालाब हैं। कुएं के महत्व का एक कारण और भी है कि पहले जब भी इस देश पर आक्रमण होता था, तो आक्रमणकारी कुओं के स्थानों पर अपना अधिकार जमाने का सर्व प्रथम प्रयत्न करते थे। यहां के अधिकतर कुएं ३०० या उससे फुट गहरे हैं। इसका जल बहुधा मीठा एंव स्वास्थ्यकर होता है।
वर्षा
जैसलमेर को छोड़कर राजपूताना के अन्य राज्यों की अपेक्षा बीकानेर में सबसे कम वर्षा होती है। वर्षा के आभाव में नहरे कृषि सिंचाई का मुख्य श्रोत है। वर्तमान में कुल २३७१२ हेक्टेयर भूमि की सिंचाई नहरों द्वारा की जाती है।
कृषि
अधिकांश हिस्सा अनुपजाऊँ एंव जलविहीन मरुभूमि का एक अंश है। जगह-जगह रेतीले टीलें हैं जो बहुत ऊँचे भी हैं। बीकानेर का दक्षिण-पश्चिम में मगरा नाम की पथरीली भूमि है जहां अच्छी वर्षा हो जाने पर किसी प्रकार पैदावार हो जाती है। उत्तर-पूर्व की भूमि का रंग कुछ पीलापन लिए हुए है तथा उपजाऊ है।
यहां अधिकांश भागों में खरीफ फसल होती है। ये मुख्यत: बाजरा, मोठ, ज्वार,तिल और रुई है। रबी की फसल अर्थात गेंहु, जौ, सरसो, चना आदि केवल पूर्वी भाग तक ही सीमित है। नहर से सींची जानेवाली भूमि में अब गेंहु, मक्का, रुई, गन्ना इत्यादि पैदा होने लगे है।
खरीफ की फसल यहां प्रमुख गिनी जाती है। बाजरा यहां की मुख्य पैदावार है। यहां के प्रमुख फल तरबूज एवं ककड़ी हैं। यहां तरबूज की अच्छी कि बहुतायत से होती है। अब नहरों के आ जाने के कारण नारंगी, नींबू, अनार, अमरुद, आदि फल भी पैदा होने लगे हैं। शाकों में मूली, गाजर, प्याज आदि सरलता से उत्पन्न किए जाते है।
जंगल
बीकानेर में कोई सधन जंगल नहीं है और जल की कमी के कारण पेड़ भी यहां कम है। साधारण तथा यहां 'खेजड़ा (शमी)' के वृक्ष बहुतायत में हैं। उसकी फलियां, छाल तथा पत्ते चौपाये खाते हैं। नीम, शीशम और पीपल के पेड़ भी यहां मिलते हैं। रेत के टीलों पर बबूल के पेड़ पाए जाते हैं।
थोड़ी सी वर्षा हो जाने पर यहां अच्छी घास हो जाती है। इन घासों में प्रधानत: 'भूरट' नाम की चिपकने वाली घास बहुतायत में उत्पन्न होती है।
पशु-पक्षी
यहां पहाड़ व जंगल न होने के कारण शेर, चीते आदि भयंकर जंतु तो नही पर जरख, नीलगाय आदि प्राय: मिल जाते है। घास अच्छी होती है, जिससे गाय, बैल, भैंस, घोड़े, ऊँट, भेड़, बकरी आदि चौपाया जानवर सब जगह अधिकता से पाले जाते हैं। ऊँट यहां बड़े काम का जानवर है तथा इसे सवारी, बोझा ढोने, जल लाने, हल चलाने आदि में उपयोग किया जाता है। पक्षियों में तीतर, बटेर, बटबड़, तिलोर, आदि पाए जाते हैं।
खटांगी
खटांगी (Khatangi) भारत के बिहार राज्य के अरवल ज़िले में स्थित एक गाँव है। यहाँ का प्राचीन सूर्य मन्दिर प्रसिद्ध है।
टिम जोहरर
इन्होंने 1980-81 के सीजन में शेफिल्ड शील्ड में पश्चिमी ऑस्ट्रेलिया के लिए रोड मार्श के साथ अपना कैरियर शुरू किया था। रोड मार्श की सेवानिवृत्ति के बाद वह नंबर एक राज्य के विकेटकीपर और आखिरकार ऑस्ट्रेलियाई टेस्ट कप्तान बने। इन्होंने 1986 और 1987 के बीच ऑस्ट्रेलियाई टीम के लिए दस टेस्ट मैच जब ऑस्ट्रेलिया ने की खेली न्यूजीलैंड और भारत का दौरा किया था। इन्होंने 22 एक दिवसीय अंतरराष्ट्रीय मैच खेले थे।
रामकृष्ण पुरम सै.१२
रामकृष्ण अपुरम सै.१२  दिल्ली की एक महान आवासीय कालोनी रामकृष्णपुरम का एक भाग है। यह दिल्ली के रिंग मार्ग पर आने वाला एक बस स्टॉप भी है।
तावडू
तावडू (Taoru) भारत के हरियाणा राज्य के मेवात ज़िले (नूँह ज़िले) में स्थित एक नगर है।
लोग
दंतकथा के अनुसार तावड़ू शहर को राजा तावड़ ने बसाया था। गठन के बाद 1970-71 में हैफेड सोसाइटी तावडू के पहले चेयरमैन चौधरी ज्ञानीराम सहरावत रहे हैं। चौधरी मांगेराम सहरावत इस शहर के नगरपालिका के चेयरमैन हैं।
जनसांख्यिकी
२००१ की जनगणना के अनुसार तावडू की कुल जनसंख्या 17,227 थी, जिसमें 53% पुरुष एवं 47% महिलायें थीं। तावडू की औसत साक्षरता दर 86.5% था, जो राष्ट्रीय औसत 69.5% से अधिक था। यहाँ पुरुष साक्षरता 87% और महिला साक्षरता 85% थी। नगर की 17% जनसंख्या 8 वर्ष से कम आयु के बच्चे हैं।
भारत लोक शिक्षा परिषद्‌
भारत लोक शिक्षा परिषद्‌ विश्व हिन्दू परिषद की सहयोगी संस्था है जो एकल विद्यालय संचालित करती है। इन विद्यालयों में राष्ट्र के प्रति स्वाभिमान जागरण और संस्कार शिक्षा की लौ जलायी जा रही है।
उद्देश्य
संस्था के उद्देश्य हैं-
अन्य सूचना
भारत लोक शिक्षा परिषद्‌ (पंजी.) विदेशी अनुदान के लिये Foreign Contribution Regulation Act 1976 (FCRA) के अंतर्गत तथा स्थानीय अनुदान के लिये आयकर अधिनियम की धारा 80 G के अन्तर्गत पंजीकृत है। दानदाता यदि चाहें तो 1100/- वार्षिक देकर उन दूर बैठे उपेक्षित बालकों को संरक्षण प्रदान कर सकते हैं।
ओबुलापुरं (अनंतपुर)
ओबुलापुरं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
मोतीलाल देहलवी
मोतीलाल देहलवी,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के कानपुर जिले के 304 - बिल्‍हौर विधान सभा निर्वाचन क्षेत्र से संयुक्‍त सांसिलिस्‍ट पार्टी की ओर से चुनाव में भाग लिया।
झौआ गाँव, कायमगंज (फर्रुखाबाद)
झौआ कायमगंज, फर्रुखाबाद, उत्तर प्रदेश स्थित एक गाँव है।
जनसांख्यिकी
ग्राम झौआ कि जनसंख्या लगभग 2500-3000 है ये ग्राम यदुवंशी क्षत्रिय यादव समाज का ग्राम है जिसमे भृगुदेव गोत्र के यादव बंधु रहते है
यातायात
ग्राम झौआ की दूरी फर्रूखाबाद से मात्र 9km कि दूरी पर है यहाँ आने के लिए आप बस स्टैंड से सीधे ऑटो मे आ सकते है सवारी ऑटो सुबह 7 बजे से शुरू हो जाते है 25 रूपये किराया है केवल आप अगर खुद के लिए ऑटो बुक कर के आना चाहते हो तो वो सुविधा भी है उसका किराया 150-200 रूपये है इसके अलावा बाकी यातायात के साधन भी है
आदर्श स्थल
कुलदेव श्री शिवानंद बाबा का मंदिर, चौधरी सेवा राम यादव जी की 100 साल पुरानी चौपाल.
पेशी
वर्गीकरण
शरीर में तीन प्रकार की पेशियाँ पाई जाती है :
रेखांकित पेशियाँ ऐच्छिक होती हैं (अर्थात्‌ इच्छा होने से संकुचित होनेवाली) और अस्थियों पर लगी रहती हैं। शरीर की गति : चलना फिरना, दौड़ना, पकड़ना, खड़े होना - इन्हीं पेशियों के आकुंचन और प्रसार का फल है।
अरेखांकित पेशियाँ हमारी इच्छा के अधीन नहीं है। वे स्वत: ही आकुचित और प्रसरित होती है। सारी पाचनप्रणाली, ग्रसनिका से लेकर गुदा तक, में इन पेशियों का प्रधान भाग रहता है। आंवगति इन्हीं की क्रिया का फल होती है। प्रत्येक नलिका रक्तवाहिनियों तथा आशयों की भित्तियाँ प्रधानत: इन्हीं पेशियों की बनी होती है।
हृद् पेशियों की रचना यद्यपि ऐच्छिक पेशी के समान होती है, तथापि वे इच्छा के अधीन नहीं होतीं, स्वत: ही संकोच और प्रसार करती रहती है। वास्तव में यह सिद्ध हो चुका है कि हृदय की पेशी में स्वत: आकुंचन करने की शक्ति होती है, जो नाड़ी नियत्रण से बिलकुल स्वतंत्र है।
रचना
प्रत्येक पेशी सूत्रों का समूह होती है। ये सूत्र पेशी को लंबाई की ओर चीरने से एक दूसरे से पृथक किए जा सकते हैं। ये सूत्र भी सूत्राणुओं (fibrils) के बने होते हैं। प्रत्येक सूत्र पर एक आवरण रहता है, जिसके भीतर कई केंद्रक होते हैं,और कोशिकासार भरा रहता है। कंकन की दीर्घ पेशियों में 5 इंच तक लंबे और 0.01 से 0.1 मिलीमीटर व्यास तक के सूत्र पाए जाते हैं। छोटे आकार की पेशियों में सूत्र भी छोटे हैं और प्रारंभ से कंडरा तक विस्तृत होते हैं। बड़ी पेशियों में कई सूत्र अपने सिरों पर मिलकर पेशी की लंबाई को पूर्ण करते हैं। प्रत्येक सूत्र में नाड़ी का एक सूत्र जाता है। यहाँ वह शाखाओं में विभक्त हो जाता है जिनके अंतिम भागों के चारों ओर कोशिकासार में कुछ कण एकत्र रहते हैं। ये स्थान अंत:पट्ट (end plate) कहलाते हैं। इन्हीं में होकर उत्तेजनाएँ सूत्रों में जाती हैं, जिनसे पेशी आकुंचन करती है।
संजय यादव (क्रिकेटर)
रामसिंह संजय यादव (जन्म 10 मई 1995) एक भारतीय क्रिकेटर हैं, जो घरेलू क्रिकेट में तमिलनाडु के लिए खेलते हैं। वह एक बल्लेबाजी ऑलराउंडर है जो बाएं हाथ से बल्लेबाजी करता है और बाएं हाथ के ऑर्थोडॉक्स को धीमा करता है।
पेशी
रचना
ऐच्छिक पेशी का निर्माण करने वाले कोशिकाएँ लंबी, बेलनाकार एवं अशाखित होती हैं। ऐच्छिक पेशी सूत्रों की प्रकाश द्वारा परीक्षा करने से वे लंबाई की ओर खंडों में विभक्त पड़ते हैं, जिनमें से एक प्रकाशहीन और दूसरा प्रकाशमय खंड बारी बारी से स्थित है, अर्थात्‌ प्रकाशमय के पश्चात्‌ प्रकाशहीन और उसके पश्चात्‌ फिर प्रकाशमय। प्रकाहीन खंड के दोनों सिरों पर चौड़ाई की ओर बिंदु दिखाई देते हें, जो आपस में चौड़ाई की ओर अत्यंत सूक्ष्म रेखाओं से जुड़े हुए हैं। ऐसी ही रेखाएँ सूत्र की लंबाई की ओर भी इन बिंदुओं को जोड़े हुए हैं। यही रेखाजाल (straition) कहलाता है, जो अनुप्रस्थ और अनुदैर्ध्य दोनों प्रकार है। प्रत्येक सूत्राणु में यह दृश्य दीखता है। ये सूत्राणु अंतस्सूत्राणु वस्तु द्वारा गुच्छों में बँधे हैं, जिनके चारों ओर पेशीसार (sarcopl) स्थित है और जिसमें केंद्रक (nucleus) स्थित है। पेशी कोशिकाओं के चारों ओर एक आवरण पाया जाता है जिसे सार्कोलेमा (Sarcolemma) तथा उपस्थित केंद्रक को सार्कोप्लाज्म (Sarcoplasm) कहते हैं। इसमें बहुकोशिकीय केंद्रक पाया जाता है। प्रत्येक पेशी तंतु में गहरी पट्टी जिसे A पट्टी कहते हैं जो मायोसीन (Myosin) की बनी होती है। इसमें हल्की I पट्टी एक्टिन (Actin) प्रोटीन की बनी होती है। दो एक्टिन पट्टी के मध्य एक आडी़ छड़ स्थित होती है, जिसे Z रेखा कहते हैं। दो Z रेखा के मध्य को सार्कोमीयर कहते हैं। A पट्टी के मध्य एक महीन रेखा जिसे M रेखा कहते हैं। M रेखा के दोनों ओर पट्टी का कुछ भाग हल्का दिखाई देता है जिसे H क्षेत्र कहते हैं।
संजय यादव (क्रिकेटर)
वह एक पेशेवर के रूप में 2019-20 सत्र से पहले मेघालय क्रिकेट टीम में चले गए। उन्होंने 24 सितंबर 2019 को मेघालय के लिए 2019–20 विजय हजारे ट्रॉफी में अपनी लिस्ट ए की शुरुआत की। उन्होंने 9 दिसंबर 2019 को रणजी ट्रॉफी 2019-20 में मेघालय के लिए प्रथम श्रेणी में पदार्पण किया। मैच की पहली पारी में उन्होंने 52 रन देकर नौ विकेट लिए। वे भारतीय घरेलू प्रथम श्रेणी क्रिकेट में तीसरे सर्वश्रेष्ठ व्यक्ति थे।
पेशी
रचना
अनैच्छिक पेशीसूत्र छोटे होते हैं। प्रत्येक सूत्राणु एक लंबोतरे आकार की कोशिका होता है, जो एक सिरे पर चपटा सा होता है और दूसरे पर लंबा, जहाँ वह कडरा में लग जाता है। इसकी लंबाई की ओर रेखाएँ भी दिखाई पड़ती हैं। एक कोशिका की लंबाई 200 माइक्रोन और चौड़ाई 4 से 7 माइक्रोन से अधिक नहीं होती। ये रेखांकित नहीं होती। इनमें एक ही केंद्रक होता है। ये पेशियाँ स्तरों में स्थित होती हैं, जिनमें सूत्राणु या सूत्रकोशिका अपने सिरों से मिली रहती है। आशायों या आंत्रनाल में ये पेशियाँ दो स्तरों में स्थित हैं। एक स्तर आंत्र की लंबाई की ओर स्थित है और दूसरा उसको चौड़ाई की ओर से घेरे हुए है। इसको अनुवृत्तकार और अनुदैर्ध्यं स्तर कहा जाता है। इन दोनों स्तरों के संकोच से नाली के भीतर की वस्तु आगे की ओर को संचरित होती है।हार्दिक पेशीसूत्र इन दोनों के बीच में हैं। प्रत्येक सूत्र एक कोशिका है, जिससे अनुदैर्ध्य और अनुप्रस्थ दोनों प्रकार का रेखांकन दिखाई देता है। किंतु ये सूत्र इच्छा के अधीन नहीं है। कोशिकाओं में विशेषता यह है कि उनसे शाखाएँ निकलती हैं, जो दूसरी कोशिकाओं की शाखाओं में मिल जाती है।
क्रिया-विधि
ऐच्छिक पेशी में I पट्टी पर स्थित एक्टिन उसके सार्कोमीयर में उपस्थित मायोसीन के ऊपर आ जाता है तथा एक्टिन का एक सिरा दूसरे सिरे पर आ जाता है। इस कारण सार्कोमीयर की लंबाई में कमी हो जाती है। इस अवस्था में पेशियों में संकुचन होता है। जब एक्टीन तथा मायोसीन अपने स्थानों पर सरक जाते हैं तो सार्कोमीयर पूर्व अवस्था में आ जाते हैं तथा पेशियां शिथिल हो जाते हैं। पेशी संकुचन के लिए ऊर्जा ATP से प्राप्त होती है। पेशी संकुचन में Ca++ आयन ATP को ADP में बदल देते हैं।
पेशी के गुण
पेशी का विशेष गुण आकुंचन करना है, जिससे उसकी लंबाई कम और चौड़ाई अधिक हो जाती है, अर्थात्‌ वह छोटी और मोटी हो जाती है। आकुंचन के समय जिस स्थान से उसका उद्गम (origin) होता है वह भाग खिंचकर प्रथम के पास पहुँच जाता है। सी से शरीर के अंगों की गति होती है। आकुचन के पश्चात्‌ पेशी फिर प्रसरित होकर अपनी पूर्व अवस्था में आ जाती है। ऐच्छिक पेशियों में आकुंचन उन उत्तेजनाओं के परिणाम होते हैं जो मस्तिक या सुषुम्ना के केंद्रों से नाड़ियों द्वारा पेशियों में आती है। मनुष्य की पेशी एक सेकेड में 10 या 12 बार से अधिक संकोच नहीं कर सकती। मक्खी की पेशी 400 बार संकोच कर सकती है। यदि पेशी में जानेवाली नाड़ी को उत्तेजित किया जाय, तो उत्तेजित स्थल पर विद्युद्विभव (potential) उत्पन्न हो जाता है और यहाँ से दोनों ओर को विद्युत्प्रवाह होने लगता है। इसकी विद्युन्मापी से नापा जा सकता है।
प्रत्येक आकुंचन में ऊर्जा की उत्पत्ति होती है। पेशी में जारण या ऑक्सीकरण की क्रिया से वहाँ के ग्लूकोज़ का जल और कार्बन डाइऑक्साइड में विभंजन हो जाता है। इससे 0.0030 सें. ताप भी बढ़ जाता है। वहाँ उपस्थित ऑक्सीजन व्यय हो जाता है और लैक्टिक अम्ल उत्पन्न होता है, जो शरीर में रक्त द्वारा पेशी में हटा दिया जाता है। शरीर से पृथक्‌ करके पेशी को कुछ समय तक उत्तेजित करने से वह इस अम्ल के एकत्र होने से श्रमित हो जाती है। यह अन्वेषण से पूर्णतया सिद्ध हो चुका है कि ऑक्सीजन की अनुपस्थिति इस अम्ल के बनने का कारण है। ग्लाइकोजन (glycogen) इसका पूर्वरूप है।
पेशी और व्यायाम
व्यायाम के समय पेशियों में कुछ समय तक बार बार संकोच होते हैं, जिससे पेशियों में ऊपर बताए हुए सब प्रकार के परिवर्तन होते हैं और गति करने की ऊर्जा उत्पन्न होती है। ऊर्जा की उत्पत्ति ऑक्सीजन के व्यय और कार्बन डाइऑक्साइड की उत्पत्ति से मालूम की जाती है। श्वास द्वारा बाहर निकली हुई वायु को एकत्र करके, उसके विश्लेषण से ये दोनों मात्राएँ मालूम की जा सकती हैं। इससे व्यय हुई ऑक्सीजन का पता लग जाता है। यह निर्धारित हो चुका है कि 1 लिटर ऑक्सीजन के व्यय से 5.14 कैलोरी ऊष्मा उत्पन्न होती है, जो 15.560 फुट पाउंड के समान है।
कुमालगांव, डीडीहाट तहसील
कुमालगांव, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
आराधना एंक्लेव
आराधना एंक्लेव  दिल्ली का एक आवासीय अपार्ट्मेंट है। यह दिल्ली के रिंग मार्ग पर आने वाला एक बस स्टॉप भी है।
ओल्लूर
ओल्लूर (Ollur) भारत के केरल राज्य के त्रिस्सूर नगर का एक उपनगर है।
किर्खू-मवाल.-३, चौबटाखाल तहसील
किर्खू-मवाल.-३, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
तिहाड़ जेल
तिहाड़ जेल, भारत में एक जेल परिसर है और दक्षिण एशिया में जेलों का सबसे बड़ा परिसर है। दिल्ली कारागार विभाग द्वारा संचालित, जेल में नौ केंद्रीय जेल हैं, और दिल्ली के रोहिणी जेल परिसर के साथ दो जेल परिसरों में से एक है, जेल परिसर तिहार गांव में स्थित है।
बेरी खुर्द
भौगोलिक स्थिति
यह गाँव 27.3916°N, 74.772°W पर स्थित है।
जनसांख्यिकी
यहाँ की कुल जनसंख्या ३९९१ लोग हैं।
साहेब, बीवी और गैंगस्टर रिटर्न्स
साहेब, बीवी और गैंगस्टर रिटर्न्स तिग्मांशु धूलिया निर्देशित 2013 की बॉलीवुड प्रेमकहानी-रहस्यमय नाटक फ़िल्म है। ये फिल्म 2011 की फ़िल्म साहेब, बीबी और गैंगस्टर की उत्तरकृति है। इसमें अभिनय जिमी शेरगिल, माही गिल, इरफ़ान ख़ान और सोहा अली खान ने किया है। यह फ़िल्म 8 मार्च 2013 को जारी की गई। राजनीति, शक्ति और पैसे के बीच संघर्ष को कहानी में बिल्कुल अलग अंदाज में प्रस्तुत किया गया है।
पटकथा
गैंगस्टर रिटर्न्स (उत्तरकृत्ति) फिल्म की आगे की कहानी पेश की गई है। फिल्म में घायल आदित्य प्रताप सिंह (जिम्मी शेरगिल) अब व्हील चेयर पर है। उसकी बीवी माधवी (माही गिल) विधायक है जो शराब के नशे में डूबी रहती है। सत्ता माधवी के हाथ में लेकिन चलती साहेब की है। माधवी पति की इजाजत के बिना कुछ नहीं करती। हालांकि वो अपने पति के साहेब के साथ एक ही हवेली में रहती है लेकिन दोनों के बीच संबंध खासे तनावपूर्ण हो चुके हैं। इन्द्रजीत सिंह (इरफ़ान ख़ान) एक दूसरे राजसी खानदान का राजा होता है। इन्द्रजीत, आदित्य से बदला लेना है क्योंकि उसे लगता है कि उसके पूर्वजों को आदित्य के पूर्वजों ने मारा था। इन्द्रजीत सिंह रंजना (सोहा अली खान) से प्यार करता है और रंजना भी इन्द्रजीत से प्यार करती है। रंजना को साहेब भी चाहता है और वह उससे विवाह करना चाहता है। रंजना भी एक राजसी खानदान से ताल्लुक रखती हैं। उनके पिता ब्रजेंद्र सिंह (राज बब्बर) हैं। इधर इन्द्रजीत और रंजना एक दूसरे से विवाह करने का फैसला कर लेते हैं लेकिन लेकिन आदित्य प्रताप सिंह ऊर्फ साहेब रंजना के पिता पर बेटी के विवाह का दबाव बनाता है और ऐसी परिस्थितियां पैदा कर देता है कि ब्रजेंद्र सिंह अपनी बेटी का विवाह व्हीलचेयर पर बैठे आदित्य प्रताप से करने के लिए बाध्य हो जाता है। जिससे इन्द्रजीत और माधवी को धक्का पहुंचता है। ब्रजेंद्र सिंह गुप्त तरीके से इंद्रजीत सिंह को तब तक अपनी बेटी की देखभाल करने की ज़िम्मेदारी सौंपता है जब तक कि वो आदित्य प्रताप सिंह के साथ है। इन्द्रजीत अपने मकसद में कामयाब होने के लिए वह अपने प्लान में माधवी को शामिल कर लेता है। तब ब्रजेंद्र को दो बातों का पता लगता है। पहली बात तो ये कि पुरानी दुश्मनी की वजह से इन्द्रजीत, आदित्य के खून का प्यासा है और दूसरी बात ये कि इन्द्रजीत और रंजना एक दूसरे से प्यार करते हैं। आदित्य और रंजना की सगाई के बाद, आदित्य, रंजना को कुछ दिनों के लिए हवेली में रहने को कहता है। एकाकीपन का शिकार हुई माधवी और अधिक हताश हो जाती है और अपने आपको राजनैतिक गतिविधियों में व्यस्त रखने की कोशिश करती है। इन्द्रजीत इस मौके का फायदा उठाता है और माधवी के करीब जाता है। एक दिन रंजना, इंद्रजीत और माधवी को आपत्तिजनक अवस्था में देख लेती है। वो अपने आपको ठगा सा महसूस करती है और इंद्रजीत को सबक सिखाने का फैसला करती है। वो माधवी और इंद्रजीत के अफेयर और इंद्रजीत के आदित्य को मारने के प्लान की जानकारी आदित्य को दे देती है। जल्द ही आदित्य अपनी विकलांगता से निजात पा लेता है। उसके बाद क्या होता है। इस प्रकार कहानी आगे बढ़ती है।
हार्डवेयर
अधिकांश कम्प्यूटर सामान्य यूज़र द्वारा नहीं देखे जाते हैं। यह ऑटोमोबाइल, माइक्रोवेव ओवन, इलेक्ट्रोकार्डियोग्राफी मशीन, कोम्पेक्ट डिस्क (compact disc) प्लेयर तथा अन्य यंत्रों में उपयोग की जाने वाली एक [[अन्तःस्थापित तंत्र
मदरबोर्ड
* मदरबोर्ड (Motherboard) -- यह '''" शरीर " फ्रेम या कंप्यूटर की है, जिसके जरिए अन्य सभी घटक अंतरफलक होते है।
' * रैंडम एक्सेस मेमोरी (Random Access Memory) (रेम' -- तीव्र एक्सेस मेमोरी उस समय मुक्त कर दी जाती है तब कम्प्यूटर की बिजली को कम कर दिया जाता है। रेम सीधे मदरबोर्ड से जुड़ा होता है, वर्तमान में चल रहे प्रोग्रामों को रक्षित करने के लिए प्रयोग किया जाता है। * फर्मवेयर (Firmware) केवल पठन स्मृतिROM (ROM) जो बेसिक इनपुट-आउटपुट (Basic Input-Output System) अथवा (बीआईओएस) जैसी नई प्रणालियों, विस्तारित फर्मवेयर अंतरफलक (Extensible Firmware Interface) के अनुपालन द्वारा कार्यशील होती हैं।
विद्युत आपूर्ति
एक अवरण नियंत्रक और (प्राय:) एक शीतल पंखा होता है जो शेष कम.प्यूटर को प्रचालित करने के लिए बिजली प्रदान करता है, सर्वाधिक उपयोग में लाई जाने वाली विद्युत प्रणालियों में एटी तथा बेबीएटी (पुरानी) हैं किंतु पीसी के लिए मानक प्रणालियों में एटीएक्स और माइक्रो एटीएक्स हैं।
भंडारण नियंत्रक
हार्ड डिस्क (hard disk) के लिए नियंत्रक, सीडी-रोम (CD-ROM) तथा एक पीसी के लिए परंम्रागत रूप से कुछ अन्य यंत्र जैसे जिप (Zip) और जाज (Jaz) आदि आईडीई (IDE), एटीएहोते हैं तथा नियंत्रक सीधे मदरबोर्ड (ऑन-बोर्ड) अथवा किसी विस्तारक कार्ड जैसे डिस्क एरे (Disk array controller) नियंत्रक पर बैठते हैं। आईडीई (IDE) प्राय: एससीएसआई (SCSI)लघु कम्प्यूटर प्रणाली अंतर-फलक जैसे होते हैं जो ज्यादातर सर्वर (servers) में पाए जाते हैं। फ्लोपी ड्राईव अंतर-फलक एक उत्तराधिकार में प्राप्त एमएफएम (MFM) अंतर-फलक है जो धीरे-धीरे विलुप्त हो रही है। ये सभी अंतर-फलक धीरे-धीरे उपयोग से बाहर किए जा रहे हैं और इनके स्थान पर एसएटीए (SATA) तथा एसएएस (SAS) लाए जा रहे हैं।
वीडियो प्रदर्शन नियंत्रक
उत्पादों के उत्पादन के लिए दृश्य प्रदर्श इकाई (visual display unit).इसे या तो मदरबोर्ड के अंदर ही निर्मित किया जाएगा या इसकी अपनी अलग स्लॉट (पीसीआई, पीसीआई-ई 2;0 अथवा एजीपी) के साथ ग्राफिक्स कार्ड (Graphics Card) के रूप में जोड़ दिया जाएगा। तथा उसके बाद प्रयोग में लिया जा सकता है। बृजेश यादव
आंतरिक भंडारण
हार्डवेयर जो बाद में उपयोग हेतु कम्प्यूटर के अंदर डाटा रखता है और कम्प्यूटर की बिजली चले जाने पर भी विद्यमान रहता है।
नेटवर्किंग
कंप्यूटर इंटरनेट और / या अन्य कंप्यूटरों को जोड़ता है
डायल अप कनेक्शन ब्रॉड बैंड कनेक्शन
अन्य बाह्य
इसके अतिरिक्त, एक कम्प्यूटर प्रणाली के बाहरी कलपुर्जों को हार्डवेयर यंत्रों में शामिल किया जा सकता है। निम्नलिखित या तो मानक है या अत्यधिक साधारण हैं।
इसमें विभिन्न इनपुट (input) और आउटपुट (output) उपकरणों, आमतौर पर कम्प्यूटर प्रणाली के बाहरी
कीबोर्ड को लगभग चार भागों में बांटा गया है :-
1.     Function key
2.     Alfa-numeric key
3.     Numeric key
4.     Special key
देजा वु (ओलिविया रोड्रिगो गीत)
"देजा वू" (सभी लोअरकेस में शैलीबद्ध) अमेरिकी गायक-गीतकार ओलिविया रोड्रिगो का एक गाना है। इसे 1 अप्रैल, 2021 को गेफेन और इंटरस्कोप रिकॉर्ड्स के माध्यम से रॉड्रिगो के डेब्यू स्टूडियो एल्बम सॉर के दूसरे एकल के रूप में रिलीज़ किया गया था। गीत की घोषणा उसकी वेबसाइट पर और उसके सोशल मीडिया अकाउंट्स के माध्यम से 29 मार्च, 2021 को की गई थी। यह गीत उनके विश्व स्तर पर सफल डेब्यू सिंगल, "ड्राइवर्स लाइसेंस" के अनुवर्ती के रूप में कार्य करता है।
एक साइकेडेलिक पॉप, पॉप रॉक, और कला पॉप गीत, "देजा वू" रोड्रिगो को एक पूर्व प्रेमी से सवाल करता है, जो एक अलग रिश्ते का पीछा कर रहा है, अपने डीजा वू के बारे में जब वह अपने नए प्रेम-रुचि के साथ उसी तरह से व्यवहार करता है जैसा उसने किया था रोड्रिगो। रिलीज होने पर इस गाने को आलोचकों की प्रशंसा मिली। साथ में संगीत वीडियो कैलिफोर्निया के मालिबू में सेट किया गया है, और इस विषय की नई प्रेमिका को रोड्रिगो की सभी शैली और आदतों की नकल करते हुए दर्शाया गया है।
वाणिज्यिक प्रदर्शन
"देजा वू" ने यूएस बिलबोर्ड हॉट 100 चार्ट पर नंबर 8 पर शुरुआत की, जिससे रॉड्रिगो हॉट 100 के शीर्ष 10 में अपने पहले दो एकल की शुरुआत करने वाले इतिहास के पहले कलाकार बन गए। यह 5 जून, 2021 के चार्ट पर तीसरे नंबर के अपने चरम पर पहुंच गया।
यूनाइटेड किंगडम में, एकल ने अपने पहले पूर्ण ट्रैकिंग सप्ताह के बाद यूके एकल चार्ट पर 27 वें नंबर पर शुरुआत की। अपने मूल एल्बम के रिलीज़ होने के बाद, गीत चार्ट पर नंबर 4 के एक नए शिखर पर पहुंच गया। आयरलैंड में, "देजा वू" अपने आयरिश एकल चार्ट पर दूसरे नंबर पर पहुंच गया।
ऑस्ट्रेलिया में, "देजा वू" अपने पहले पूर्ण ट्रैकिंग सप्ताह के बाद 13 वें नंबर पर लॉन्च हुआ, फिर तीन सप्ताह बाद नंबर 6 पर चढ़ गया, देश में रोड्रिगो को अपना दूसरा शीर्ष 10 गीत स्कोर किया। सॉर के रिलीज होने पर, "देजा वू" नंबर 3 के एक नए शिखर पर पहुंच गया।
संगीत वीडियो
"देजा वु" के रिलीज़ होने से पहले, रॉड्रिगो अपने नए एकल के प्रीमियर के लिए YouTube और MTV पर गए, और कहा कि उन्होंने "देजा वु" के संगीत वीडियो को मालिबू में शूट किया है। संगीत वीडियो का निर्देशन एली अवितल ने किया था। इसमें अभिनेत्री तालिया राइडर की उपस्थिति थी। वीडियो में सबसे पहले ओलिविया को उसके ड्राइवर लाइसेंस प्राप्त करने के बाद, उसके दाहिने हाथ में आइसक्रीम और उसके बाएं हाथ को स्टीयरिंग व्हील पर पकड़े हुए दिखाया गया है, क्योंकि वह एक घर तक जाती है। एक और लड़की पीछे के शीशे में चमकती है। घर में, वह खिड़की से झाँकती है, और उस लड़की को देखकर मुस्कुराती है, जिसने हरे रंग की पोशाक पहनी हुई है, जाहिर तौर पर याद दिला रही है। ओलिविया अपने घर वापस जाती है और वही हरे रंग की पोशाक पहनती है। वह एक कमरे में जाती है जिसमें कई टीवी एक-दूसरे पर लगे होते हैं, अपनी यादों के वीएचएस टेप बजाते हुए जिस लड़की को उसने अभी-अभी देखा था। आखिरकार, लड़की कैमरे की ओर मुड़ती है और ओलिविया को देखती है, जिसे पता चलता है कि उसका पूर्व प्रेमी दूसरी लड़की को बदलने के लिए उसका इस्तेमाल कर रहा था। गुस्से में, ओलिविया एक हथौड़े से टीवी को तोड़ने के लिए आगे बढ़ती है, सिवाय एक और लड़की को कार में लिप-सिंक करते हुए दिखाती है, "मुझे पता है कि आपको देजा वु मिलता है।" अंत का दृश्य शुरुआत के दृश्य को दिखाता है सिवाय इसके कि दूसरी लड़की गाड़ी चला रही है और ओलिविया नहीं। 2 जून, 2021 तक, वीडियो को 87 मिलियन से अधिक बार देखा जा चुका है।
दगडी चाल
दगडी चाल 2015 में आई मराठी भाषा की एक्शन-ड्रामा-थ्रीलर फिल्म है।
अमही गाँव, बाह (आगरा)
अमही बाह, आगरा, उत्तर प्रदेश स्थित एक गाँव है।
लैपटॉप
सुवाह्य संगणक या लैपटॉप (अंग्रेजी:laptop, lap:गोद Top:ऊपर) या नोटबुक, एक व्यक्तिगत संगणक को कहते हैं जिसकी डिजाइन में इस बात का ध्यान रखा गया होता है कि इसे अपने साथ लाना-लेजाना आसान हो और जिसे गोद में रखकर काम किया जा सके।
सन्दर्भ
सबसे अच्छा लैपटॉप कौन सा है।
आकाश राज
आकाश राज (जन्म 24 अक्टूबर 2002) एक भारतीय क्रिकेटर हैं। उन्होंने 15 जनवरी 2021 को अपना ट्वेंटी 20 डेब्यू किया, बिहार के लिए 2020-21 में सैयद मुश्ताक अली ट्रॉफी।
विश्वेश्वरानन्द वैदिक शोध संस्थान
विश्वेश्वरानन्द वैदिक शोध संस्थान वैदिक साहित्य से सम्बद्ध शोध-संस्थान (research Institute) है, जिसका कार्य मुख्य रूप से वैदिक कोश के निर्माण पर केन्द्रित है। इसके अतिरिक्त वैदिक संहिताओं एवं भाष्यों के प्रामाणिक रूप से प्रकाशन तथा संस्कृत साहित्य के अन्य क्षेत्रों में भी शोध एवं प्रकाशन का कार्य यहाँ से होता है। इसकी स्थापना स्वामी विश्वेश्वरानन्द एवं स्वामी नित्यानन्द द्वारा शान्तकुटी, शिमला में हुई, फिर लाहौर में आचार्य विश्वबन्धु शास्त्री द्वारा इसका पोषण हुआ तथा भारत-विभाजन के बाद होशियारपुर, पंजाब में साधु आश्रम में आचार्य विश्वबन्धु शास्त्री के द्वारा ही पल्लवित होकर यह आश्रम विकसित रूप में वैश्विक स्तर पर प्रमाण एवं प्रशंसा का केन्द्र बन गया।
स्थापना
इस शोध संस्थान की स्थापना सर्वप्रथम नवंबर 1930 ईस्वी में स्वामी विश्वेश्वरानन्द एवं स्वामी नित्यानन्द द्वारा शिमला के शांतकुटी नामक स्थान में 'वैदिक शोध संस्थान' के नाम से हुई थी। इसका मुख्य उद्देश्य ऐसे वैदिक कोश का निर्माण करना था जिसमें वैदिक व्याकरण के अनुसार प्रत्येक पद का अलग-अलग अर्थ दिया जाए तथा उसके मूल धातु, प्रत्यय आदि का भी स्पष्टीकरण किया जाए और उस समय तक प्राप्त सभी भाष्यकारों या अन्य विद्वानों के द्वारा किये गये अर्थ भी दिये जाएँ। इस प्रकार के कोश बनाने के लिए पहले अकारादि वर्णानुक्रम से सभी वेदों की पदानुक्रमणिका तैयार करने की आवश्यकता महसूस हुई। इन कार्यों के लिए संस्थान की स्थापना हेतु धन का प्रबंध बड़ौदा के महाराजा गायकवाड़ के द्वारा किया गया तथा पटियाला एवं क्योंथल के महाराजाओं ने भूमि प्रदान की। स्वामी विश्वेश्वरानंद एवं स्वामी नित्यानंद के द्वारा सर्वप्रथम चारों वेदों की पदानुक्रमनिकाएँ तैयार करके 1908 से 1910 ईस्वी तक प्रकाशन किया गया।
शिमला से लाहौर
इस संस्थान के दो मुख्य संस्थापकों में से एक तथा वैदिक अनुक्रमणिकाओं के मुख्य सम्पादक स्वामी नित्यानन्द का 8 जनवरी 1914 को असामयिक देहावसान हो जाने के कारण स्वामी विश्वेश्वरानन्द ने इस कार्य हेतु किसी सुयोग्य युवा विद्वान की आवश्यकता महसूस की तथा इस संबंध में विभिन्न विद्वानों से चर्चा करने के बाद लाहौर के रायबहादुर मूलराज, जो उस समय आर्य समाज के प्रधान थे, के द्वारा आचार्य विश्वबन्धु शास्त्री से परिचय हुआ। आचार्य विश्वबन्धु उस समय डीएवी कॉलेज सोसायटी द्वारा चलाये जा रहे दयानंद महाविद्यालय में आचार्य पद पर कार्य कर रहे थे। स्वामी विश्वेश्वरानंद द्वारा कोष का कार्य सौंप दिये जाने पर वे सन् 1924 ईस्वी से कोष का कार्य भी करने लगे। संस्थान का यह कार्य 1 जून 1934 तक दयानंद ब्राह्म महाविद्यालय, लाहौर में ही चलता रहा। 23 नवंबर 1925 को स्वामी विश्वेश्वरानंद का निधन हो गया। वे कोश-कार्य हेतु अपने पास एकत्रित डेढ़ लाख रुपए की वसीयत कोश निर्माण के लिए बना गये थे।
संस्थान का विकास
धीरे-धीरे संस्थान का आकार तथा कार्य बढ़ने के कारण सरकार तथा समाज से वैधानिक रूप से धन प्राप्ति हेतु संस्थान के पंजीकरण की आवश्यकता हुई और 1860 के अधिनियम 21 के अनुसार 9 मई 1935 को यह संस्थान विश्वेश्वरानन्द वैदिक शोध संस्थान सभा के नाम से पंजीकृत कर दिया गया। 1 जुलाई 1936 से सारे कार्य इस संस्था के द्वारा संचालित होने लगे। मान्यता मिलने के कारण 1940-41 से नियमित रूप से संस्थान को सरकारी अनुदान भी प्राप्त होने लगे। कई प्रांतीय सरकारों, राजा-महाराजाओं तथा अनेक विश्वविद्यालयों ने भी सहायता देनी शुरू कर दी। आचार्य विश्वबन्धु शास्त्री के संपादन में व्यापक पैमाने पर विशाल वैदिक-पदानुक्रम-कोष के निर्माण का कार्य चल रहा था। इस कार्य के सुचारु संपादन के लिए संस्थान ने अपना ही प्रेस खोल लिया। सन् 1935 ईस्वी में विशाल 'वैदिक पदानुक्रम कोष' का सर्वप्रथम ब्राह्मण एवं आरण्यक ग्रंथों से संबंधित पहला भाग प्रकाशित हुआ। 1936 में ब्राह्मण एवं आरण्यक भाग की दूसरी जिल्द भी प्रकाशित हो गयी। इसके बाद संहिता भाग पर कार्य प्रारंभ हुआ और 1942 तक संहिता भाग का प्रथम भाग प्रकाशित हो गया। इसी बीच संस्थान से वाल्मीकीय रामायण (पश्चिमोत्तर शाखीय) का संपादन कर पाँच भागों में प्रकाशन किया गया। इसका प्रकाशन शोधविभाग, डीएवी कॉलेज, लाहौर के अन्तर्गत हुआ था। आचार्य विश्वबन्धु शास्त्री द्वारा संपादित इसका पाँचवाँ काण्ड (सुन्दरकाण्ड) 1940 में प्रकाशित हुआ था। छठा काण्ड (युद्धकाण्ड) उन्हीं के संपादन में लाहौर से ही 1944 में प्रकाशित हुआ।
इसके बाद भारतीय स्वतंत्रता संग्राम एवं भारत विभाजन की अत्यधिक कठिन परिस्थितियों के कारण लाहौर में संस्थान का कार्य खतरे में पड़ गया। संस्थान के सामने सबसे बड़ी समस्या थी उसमें सुरक्षित हजारों भोजपत्र तथा ताड़पत्रों पर लिखित अप्रकाशित हस्तलिखित ग्रंथों एवं हजारों दुर्लभ संदर्भ ग्रंथों तथा 'वैदिक पदानुक्रम कोष' के जो भाग छप चुके थे तथा जो तैयार की गयी अप्रकाशित सामग्री थी उसको किसी न किसी प्रकार बचाकर भारत भेजना। यह सामग्री इतनी बड़ी मात्रा में थी कि चार हजार बोरों में बड़ी कठिनाई से इन्हें व्यवस्थित किया गया। पाकिस्तान सरकार से भारत भिजवाने में मदद करने हेतु अनुरोध करने पर उल्टे प्रतिबंध लगा दिया गया और कहा गया कि यह सम्पत्ति अब पाकिस्तान की है। ऐसी स्थिति में लाहौर से भारत आने वाले लोगों के द्वारा किसी प्रकार आचार्य विश्वबन्धु शास्त्री ने यह विशाल सामग्री पंजाब भिजवायी।